
ДОГОВОР ЗА ДОСТАВКА
BG-RRP-3.004-0642-C01
Днес,……….., в гр. София между: 

ГЕОИНЖЕНЕРИНГ ООД с ЕИК 112586885, седалище и адрес на управление гр. Пазарджик, бул. „България“ No4, представлявано от Николай Киров - управител, бенефициент по Договор за безвъзмездна помощ № BG-RRP-3.004-0642-C01, по процедура BG-RRP-3.004 „Технологична модернизация“, от Национален план за възстановяване и устойчивост, наричано по-долу ВЪЗЛОЖИТЕЛ, от една страна,

и 

…………………………………………………… с ЕИК, седалище и адрес на управление ………………………………….., представлявано от ....................................................-......................................., наричано по-долу ИЗПЪЛНИТЕЛ, от друга страна,

Като взеха предвид, че ВЪЗЛОЖИТЕЛЯТ изпълнява Договор за безвъзмездна финансова помощ BG-RRP-3.004-0642-C01, страните се споразумяха за следното:

І. ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни заложеното в предмета на процедура “Доставка на 3D сканираща система - 2 бр.”, съгласно посоченото в представената от ИЗПЪЛНИТЕЛЯ оферта, техническо и ценово предложение, представляващи неразделна част от настоящия договор (Приложение №1).

ІІ. ЦЕНА И НАЧИН НА ПЛАЩАНЕ

Чл. 2. (1) ВЪЗЛОЖИТЕЛЯТ се задължава да заплати на изпълнителя сумата от ...................... (..................................................................), съгласно предложената цена в офертата на изпълнителя (Приложение № 1)

(2) Начин на плащане: 
- Първо плащане в размер на 50% от стойността на договора, извършено в срок до 60 календарни дни след доставка, инсталация и тестване на доставените активи и подписване на приемо-предавателен протокол за приемане.

- Финално плащане в размер на 50% от стойността на договора, извършено в срок до 60 календарни дни след 3-дневен тестов период на доставените активи и функционирането им без проблеми. Тестовият период започва да тече от деня след подписване на приемо-предавателен протокол за приемане и завършва с подписването на финален приемо-предавателен протокол, удостоверяващ функционирането им без проблеми.
(4) Плащанията по договора се извършват по сметка на ИЗПЪЛНИТЕЛЯ след издаването на фактура.

(5) В издаваните от ИЗПЪЛНИТЕЛЯ фактури следва да бъде указано, че разходът се извършва по проект BG-RRP-3.004-0642-C01 Технологична модернизация в предприятието, от процедура BG-RRP-3.004 „Технологична модернизация“, на Национален план за възстановяване и устойчивост.
III. СРОК, МЯСТО НА ДОСТАВКА, ПРИЕМАНЕ И ПРЕДАВАНЕ

Чл. 3. (1) Срокът за доставка по договора е …… календарни дни от датата на възлагането на доставката, в съответствие с посочения срок за доставка в (Приложение № 1) Оферта на ИЗПЪЛНИТЕЛЯ, но не по-късно от крайния срок на Договор за безвъзмездна финансова помощ.

(2) Настоящият договор влиза в сила от датата на подписването му от двете страни.

(3) Срокът на договора започва да тече от писменото възлагане на доставката.
Чл. 4. (1) Доставката се извършва на адреси: 
1. гр. Пазарджик 4400, ул. Екзарх Йосиф 1.

2. гр. Панагюрище 4500 - офис на територията на “Асарел-Медет” АД, площадка Асарел. 
(2) Всички рискове за доставяното по договора за доставка са за сметка на ИЗПЪЛНИТЕЛЯ до момента на приемането от ВЪЗЛОЖИТЕЛЯ.

Чл. 5. (1) Доставката се приема и предава след доставка, инсталация и тестване на доставените активи и подписване на приемо-предавателен протокол за приемане.
(2) След приемането на активите чрез подписване на приемо-предавателен протокол за приемане, започва да тече 3-дневен тестов период на доставените активи и функционирането им без проблеми. Тестовият период започва да тече от деня след подписване на приемо-предавателен протокол за приемане и завършва с подписването на финален приемо-предавателен протокол, удостоверяващ функционирането им без проблеми..
(3) При констатиране на несъответствие на активите с техническите спецификации, представени в техническата оферта на ИЗПЪЛНИТЕЛЯ, и/или при констатиране на недостатъци и/или несъответствия след тестване на технически и функционални характеристики на активите, или наличието на всякакви технически и функционални проблеми, ВЪЗЛОЖИТЕЛЯТ има право да откаже да подпише съответния протокол. В тези случаи страните подписват двустранен протокол, в който се описват констатираните недостатъци, липси и/или несъответствия и се посочва срока, в който същите ще бъдат отстранени. Посоченият срок следва да не надхвърля предложеният срок за доставка от ИЗПЪЛНИТЕЛЯТ.

IV. ГАРАНЦИЯ ЗА ДОБРО ИЗПЪЛНЕНИЕ И СРОК НА ГАРАНЦИОННА ПОДДРЪЖКА
Чл. 6. (1) Гаранция за добро изпълнение по настоящия договор е 5 (пет) % от стойността му, които се равняват на ..........................(....................................................................) лева.

(2) Гаранцията за добро изпълнение се представя преди сключването на настоящия договор и се възстановява до 90 календарни дни след подписването на приемо-предавателен протокол.

(3) В случай на некачествено, непълно или лошо изпълнение на договора, ВЪЗЛОЖИТЕЛЯТ може да задържи гаранцията.
(4) Гаранцията за изпълнение не се освобождава от ВЪЗЛОЖИТЕЛЯТ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

Чл. 7. (1) Срокът на гаранционна поддръжка на доставените активи по настоящия договор е......................... месеца, съгласно офертата на ИЗПЪЛНИТЕЛЯ (Приложение № 1) и започва да тече след подписването на финален приемо-предавателен протокол.

(2) По време на срока на гаранционна поддръжка ИЗПЪЛНИТЕЛЯТ се задължава да отстранява възникнали дефекти, повреди и всякакви технически или функционални проблеми, които възпрепятстват използването на активите за своя сметка. ИЗПЪЛНИТЕЛЯТ носи отговорност и поема разходите за всякакви дефекти и/или повреди на активите, възникнали по време на експлоатацията му по време на гаранционния срок.

(3) При проява на технически или функционален проблем, в срока на гаранционна поддръжка, ВЪЗЛОЖИТЕЛЯТ е длъжен да уведоми ИЗПЪЛНИТЕЛЯ, изпращайки уведомление на имейл адрес посочен в офертата на изпълнителя (неразделна част от настоящия договор) или връчването му на ръка. Гаранционният срок спира да тече за периода от възникването до отстраняването на повредите. 
(4) ИЗПЪЛНИТЕЛЯТ е длъжен да осигури надеждно обслужване и поддръжка на активите.

V. ПРАВА И ЗАДЪЛЖЕНИЯ НА СТРАНИТЕ

Чл. 8. ИЗПЪЛНИТЕЛЯТ се задължава: 

(1) Да достави активите в необходимото качество и срок, съгласно настоящия договор;

(2) Да не разпространява конфиденциалната информация, станала му известна при или по повод изпълнение на настоящия договор.

Чл. 9. ИЗПЪЛНИТЕЛЯТ има право: 

(1) Да получи уговореното в настоящия договор възнаграждение в посочените срокове и при договорените условия; 

Чл. 10. ВЪЗЛОЖИТЕЛЯТ се задължава: 

(1) Да заплати цената по договора по реда и при условията, посочени в него;

(2) Да не възпрепятства ИЗПЪЛНИТЕЛЯ във връзка с изпълнението на договора; 

Чл. 11. ВЪЗЛОЖИТЕЛЯТ има право: 

(1) Да получи активите в необходимото качество и срок, съгласно настоящия договор.

VI. ПРЕКРАТЯВАНЕ НА ДОГОВОРА

Чл. 12. Настоящият договор се прекратява: 

(1) С окончателното му изпълнение; 

(2) По взаимно съгласие, изразено в писмен вид; 

(3) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения и плащания по проекта, в случай на просрочване на оферирания срок за доставка от страна на ИЗПЪЛНИТЕЛЯ.
(4) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения и плащания по проекта ако не се докажат всички посочени в офертата на ИЗПЪЛНИТЕЛЯ функционални и технически характеристики на активите и те не функционират без проблеми.
(5) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения и плащания по проекта ако след 3-дневния тестов период са налице проблеми.
(6) ВЪЗЛОЖИТЕЛЯТ може да прекрати Договора без предизвестие и без да изплаща, каквито и да било обезщетения, в случай на подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Бенефициента (чл. 11.3 „б” от ОБЩИТЕ И АДМИНИСТРАТИВНИ РАЗПОРЕДБИ НА ПРОЦЕДУРАТА).

(6) При друго виновно неизпълнение на задълженията на една от страните по договора с 5-дневно писмено предизвестие от изправната до неизправната страна;

VII. НЕИЗПЪЛНЕНИЕ НА ДОГОВОРА И САНКЦИИ

Чл. 13 (1) При просрочване срока на изпълнение на настоящия договор от страна на ИЗПЪЛНИТЕЛЯТ, той дължи неустойка в размер на 50% от стойността на договора и Възложителят задържа гаранцията за добро изпълнение.

(2) Ако не се докажат всички посочени в офертата на ИЗПЪЛНИТЕЛЯ функционални и технически характеристики на активите и те не функционират без проблеми, той дължи неустойка в размер на 50% от стойността на договора и Възложителят задържа гаранцията за добро изпълнение.
(4) Ако след 3-дневния тестов период са налице проблеми и грешки на активите, ИЗПЪЛНИТЕЛЯТ дължи неустойка в размер на 50% от стойността на договора и Възложителят задържа гаранцията за добро изпълнение.
(4) ВЪЗЛОЖИТЕЛЯТ се задължава да извърши плащането по настоящия договор в договорените срокове. В противен случай ВЪЗЛОЖИТЕЛЯТ дължи неустойка в размер на 0,5% от общата стойност на договора за всеки ден закъснение, но не повече от 10% от общата стойност на договора.

(5) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишат размера на предвидените неустойки.

VIII. ДОПЪЛНИТЕЛНИ УСЛОВИЯ

Чл. 14. ИЗПЪЛНИТЕЛЯТ декларира, че е запознат и приема условията, приложими към Договора за безвъзмездна финансова помощ Общи условия към договорите за финансиране по Програмата за икономическа трансформация от Националния план за възстановяване и устойчивост (Приложение № 3).
Чл. 15. Страните могат да изменят и допълват клаузите на този договор с двустранни писмени споразумения.
Чл. 16. Всеки спор или претенция, свързани с изпълнението или тълкуването на настоящия договор, ще бъде решаван между страните чрез взаимни преговори до постигане на съгласие, а при непостигане на такова, ще бъде прилагано действащото законодателство в Република България.

Неразделна част от настоящият договор са следните приложения:

Приложение № 1 Оферта на ИЗПЪЛНИТЕЛЯ с ценово и техническо предложение

Приложение № 2 Гаранция за добро изпълнение

Приложение № 3 Общи условия
Кореспонденцията по договора ще се осъществява в писмена форма:
При промяна на посочените данни, всяка от страните е длъжна да уведоми другата в най-кратък срок за настъпване на промяната.

1. От страна на ВЪЗЛОЖИТЕЛЯ:




Име: 
Длъжност: 
Адрес за кореспонденция:

Телефон:

 

Електронен адрес: 
2. От страна на ИЗПЪЛНИТЕЛЯ:




Име:

 

    

Длъжност:
 



 

Адрес за кореспонденция: 

Телефон:



 

Електронен адрес: 

Настоящият договор се подписа в 2 (два) еднообразни екземпляра, по един за всяка страна.

ВЪЗЛОЖИТЕЛ:...................................



ИЗПЪЛНИТЕЛ:....................................

